બોલ ટેમ્પરિંગમાં સ્ટીવ સ્મિથ, ડેવિડ વોર્નર અને કેમરોન બેનક્રોફ્ટ દોષી જાહેર થયા બાદ કોચ લેહમનની પણ સતત ટિકા થઈ રહી છે. સૌથી મોટો સવાલ એ ઉઠી રહ્યો છે કે, આખરે તેની જાણ બહાર કેવી રીતે આ ષડયંત્ર રચાયું અને તેને મેદાન પર અંજામ પણ અપાયો. આના કારણે લેહમન પર ખૂબ જ દબાણ આવી ગયું હતું. ઉલ્લેખનીય છે કે, આ પ્રકરણને ઓસ્ટ્રેલિયાના વડાપ્રધાન મેલકમ ટર્નબુલે પણ શરમજનક ગણાવતા દોષીઓને ટીમમાંથી હટાવવાની વાત કહી હતી.